
  Pre Jamesa aJohna… naše každodenné zápisky uzdravenia anádeje…


  


  


  Vyjadrenie uznania knihe Nádej je liek


  


  


  Pri čítaní tejto knihy mi po lícach stekali slzy, no moje srdce zaplavila radosť. Jay aKatherine podávajú surové, no osviežujúce svedectvo oneotrasiteľnej viere vBoha vobdobí nepredstaviteľných životných skúšok. Táto kniha nám všetkým pripomína, kde vtomto svete hľadať nádej, keď nikto znás netuší, čo prinesie nasledujúci deň.


  


  David Platt, autor bestselleru v rebríčku New York Times snázvom Radikál aprezident Medzinárodnej misijnej rady


  


  Nádej je liek je nádherný anavyše skutočný príbeh ilustrujúci lásku aochranu, ktorú nám Boh poskytuje aj vnajťažších chvíľach nášho života. Vzájomná oddanosť Jaya aKatherine aich oddanosť Bohu vnajhoršom období ich života je inšpiratívna. Táto kniha pomôže vášmu srdcu uveriť, že On vidí, On vie, On sa stará aOn aj dnes robí zázraky!


  


  Lysa TerKeurstová, najpredávanejšia autorka podľa New York Times aprezidentka náboženskej organizácie Proverbs 31 Ministries


  


  Jay aKatherine Wolfovci si už pred rokmi získali nielen náš rešpekt, ale aj naše srdcia. Čoskoro si získajú aj to vaše. Nádej je liek nie je len krásne napísaná kniha; je to tiež duet dvoch ľudí, ktorí milujú Ježiša ajeden druhého. Je to kniha plná zápiskov oautentických chvíľach radosti abolestných momentoch zúfalstva. Nejde len odojímavý príbeh; je to pieseň dvoch skromných ľudí otom, čo sa naučili oláske včase, keď sa rytmus ich života neočakávane zmenil.


  


  Bob aMaria Goffovci, plniči balónov aautori bestselleru podľa New York Times Láska je čin


  


  OKatherinin blog som zakopla vobdobí, keď sa začala zotavovať. Slová sestry bojujúcej oživot nás všetkých pohltili. Dnes, poniekoľkých rokoch, bojuje onaše životy, aby sme ich prežívali naplno vďaka tomu, čo nám bolo dané. Nepremeškajte to!


  


  Jennie Allenová, zakladateľka avizionárka IF: Gathering aautorka kníh Čokoľvek aNepokojný


  


  Poznám Jaya aKatherine auvítal som ich knihu nielen ako strhujúci opis obdobia, keď čelili životnej tragédii, ale tiež ako nádherný príbeh nezlomnej lásky dvoch ľudí k sebe akBohu.


  


  Phillip Yancey, autor bestselleru Čo je také úžasné na milosrdenstve?


  


  Kniha, ktorú držíte vrukách, je veľmi silná, pretože ak prežívate hrozné veci, pomôže vám ich prekonať… Nádej je liek môže byť vaším najlepším spoločníkom pri prekonávaní životných skúšok aveľkej bolesti… Nemyslite si, že „vy už ste to všetko počuli“. Ich príbeh je natoľko neobohraný, drsný atak neskutočne skutočný, že sa sním jednoducho musíte stotožniť.


  


  Joni Eareckson Tadaová, autorka bestsellerov, zakladateľka avýkonná riaditeľka spoločnosti Joni and Friends International


  


  


  PREDSLOV


  Než začnete…


  


  


  Sedela som v kúte izby apočúvala Jayov aKatherinin príbeh. Nečakala som nič nové, sama som na vozíku asKenom sme prežili niečo podobné. Okrem toho som počula už stovky párov hovoriť otom, ako sa vyrovnali snehodami azraneniami. Tentokrát som však mala iný pocit…


  Sčasti to bolo preto, ako vyzerali. Jay sedel vedľa svojej ženy, fešák, zdržanlivý arozvážny – stelesnenie láskavej inteligencie. Zato Katherine hovorila chrapľavo anahlas adramaticky gestikulovala, až som mala strach, že spadne z vozíka. Bol na nich skutočne fascinujúci pohľad.


  To všetko má na svedomí cievna mozgová príhoda? Bola som zvedavá, čo mi povedia.


  Keď Katherine spomínala na svoje prvé Vďakyvzdanie po odchode znemocnice, opisovala veľmi bolestnú scénu. Kuchyňa aobývačka boli zaplavené ľuďmi, ktorí sa smiali, prestierali stôl achystali večeru. Katherine sedela ochabnuto vkúte, na invalidnom vozíku a sledovala ich sbradou na hrudi. Dívala sa, ako rodina obskakuje jej syna. Potom, akoby sa jej tá chvíľa živo vybavila pred očami, pomaly a takmer šeptom povedala: „Sledovala som dianie pred sebou apomyslela som si, že tento svet už nie je pre mňa… Nemôže to fungovať.“


  Tento svet už nie je pre mňa. Koľkokrát som sa cítila rovnako avravela si to isté, keď som nevládala bojovať so svojou paralýzou! Oči mi zaliali slzy, pretože táto žena načrela do najcitlivejšej oblasti mojej duše… adotkla sa jej. Od tej chvíle ma pohltilo každé slovo, ktoré Katherine alebo Jay vyslovili. Aj keď naša situácia bola odlišná, jej príbeh bol aj mojím príbehom. Jej bolesť mi sadla. Vedela sa dívať priamo cezo mňa apovedať chápem. Rozumiem ti. Viem, čo cítiš.


  Nie je to presne to, po čom všetci prahneme? Niekto, kto je schopný spojiť svoje srdce snaším? Po niekom, kto rozumie našej bolesti auistí nás, že ak jemu Boh pomohol prekonať jeho chaos, pomôže aj nám prekonať ten náš?


  Navyše je každému z nás ľúto, keď sa pekné veci pokazia. Vzdychneme si acítime smútok, keď je mladý život takto nemilosrdne zmarený. Pokrútime hlavou apovieme „koľká škoda!“, keď osud strhne krásny úsmev znevinnej tváre anahradí ho zúfalým úškľabkom. Nenávidíme to.


  Práve preto je kniha, ktorú držíte vrukách, taká mocná…


  Pretože keď sa vám stanú hrozné veci, nájdete niekoho, kto vás povedie. VJayovi aKatherine objavíte ostrieľaných bojovníkov, ktorí vám rozumejú. Nájdete vnich dvoch priateľov, ktorí vám pomôžu prekonať žiaľ astratu adovedú vás na priestrannú planinu pokoja aútechy. Nádej je liek môže byť vaším najlepším spoločníkom pri prekonávaní životných skúšok aveľkej bolesti. Preto vás prosím, aby ste túto knihu nepreleteli prirýchlo. Čítajte príbeh Wolfovcov zbožne avedome sa riaďte ich radami.


  Musím poopraviť svoje predchádzajúce slová. Katherinin úškľabok ani zďaleka nie je zúfalý. Keď strávite sňou ajej manželom trochu času, pochopíte, čo je skutočná krása. Pochopíte, ako veľmi museli osvoje úsmevy bojovať, čo robí Katherinin úškrn tým najsladším anajrozkošnejším, aký ste kedy videli.


  Aj vy máte problém žiť vo svojom svete? Ak áno – alebo ak by to rozhodne mohlo byť lepšie –, prisadnite si ku mne do kúta tejto izby avypočujte si Jaya aKatherine. Nemyslite si, že „ste to všetko počuli“. Ich príbeh je natoľko neobohraný, drsný ataký neskutočne skutočný, že sa sním jednoducho musíte stotožniť. Preto obráťte list apusťte sa do toho. Modlím sa, aby vás na ceste sJayom aKatherine sprevádzala nádej, ktorá skutočne lieči, aaby sa dotkla najtajnejších zákutí vašej duše.


  


  Joni Eareckson Tadaová,


  Joni and Friends International Disability Center,


  Agoura Hills, Kalifornia,


  jar 2016

  ÚVOD

  Myslím si, že väčšina znás má vhlave pomerne jasnú predstavu otom, ako bude vyzerať náš život akým sa staneme. Zvyčajne si predstavujeme úžasné veci, ktoré prídu v správnom čase adávajú dokonalý zmysel. Keď sa prihodí niečo, čo sa tejto predstave vymyká, vnímame to ako obchádzku asnažíme sa vrátiť na svoju cestu tak rýchlo, ako sa len dá.


  Ale čo sa stane, keď narazíte na obchádzku, zktorej sa už nikdy nedá vrátiť na pôvodnú cestu?


  Poviem vám to. Najväčšia obchádzka, na akú môže človek vživote naraziť, je podľa mňa to, že sa ocitnete na prahu smrti.


  Šesť mesiacov apäť dní po narodení nášho krásneho syna Jamesa sveľkými očami som takmer umrela na následky masívnej cievnej mozgovej príhody. Cesta, po ktorej moja rodina kráčala posledných sedem rokov, bola strmá anatoľko pomalá, že sme smanželom často premýšľali, či ešte vládzeme kráčať ďalej.


  Od mozgovej príhody som podstúpila jedenásť operácií. Bojovala som, aby som sa znova naučila robiť základné veci, anapriek tomu mi zostalo ešte veľa telesných hendikepov. Nemôžem robiť veci, ktoré som robila predtým, nostále ich túžim robiť apretrváva vo mne pocit hlbokej straty. Niekedy sa cítim, akoby som bola len pozorovateľom svojho vlastného života.


  Keď sa na našu tragédiu pozriem zdruhej strany, zostali nám čisté verzie nášho ja, toho, ktoré sBohom prešlo ohňom, no nezhorelo vňom. Zostali však aj jazvy abolesť, ktorú nám spôsobujú, som si nikdy nevedela ani len predstaviť. Situácia je oto zúfalejšia, že máme malé dieťa. Niekedy sa cítim veľmi osamelá, aj keď viem, že je to naozaj ďaleko od pravdy. Stále nemôžem uveriť, že sa mi to stalo, aj keď som mala už niekoľko rokov na to, aby som sa prispôsobila novej realite.


  Každý sa pýta, či som zažila pocit absolútneho zúfalstva abeznádeje. Odpoveď znie – áno aj nie. To, čo sa mi stalo, hlboko zranilo moje city. Niekedy som mala pocit, že Boh sa musel pomýliť aťažko som vcelej tej bolesti hľadala nejaký zmysel. Niekoľkokrát mi napadlo, že by som stým mala definitívne skoncovať. Som uväznená medzi životom asmrťou, tak som si to odôvodňovala. Toto pre mňa Boh predsa nemohol plánovať. Vtých temných chvíľach sa mi však prihováral aodhalil mi pravdu, ktorú som už poznala: on vidí celok aNEROBÍ CHYBY. Vie, že toto je súčasť príbehu, ktorý napísal pre mňa, moju rodinu apre všetko na svete, čo je Jeho výtvorom. Nie je to plán B aja mu verím.


  Napriek tomu akékoľvek množstvo katarzie či hľadanie per­­spek­tívy nezmení fakt, že naša situácia je príšerne smutná azničujúca. Môžem chváliť Boha, no bolesť nezmizne. Vistom období som každú noc zaspávala splačom, no naučila som sa to najdôležitejšie – zistila som, že uzdravovanie je pre každého znás duchovnou záležitosťou. Vnebi budeme celkom noví, no práve teraz sa uzdravujeme priamo na zemi. Moja skúsenosť mi pomohla predefinovať uzdravenie aobjaviť nádej, ktorá lieči najzraniteľnejšie miesto: našu dušu.


  To, čo ma postihlo, je extrémne. Napriek tomu sa to až tak nelíši od toho, čo prežívajú ostatní. Vo svetle toho, čo všetci cítime, som ja akýsi mikrokozmos. Aj spalicou ledva zvládnem chodiť, ale kto sa cíti skutočne slobodný, aj keď mu nohy slúžia? Moja tvár je paralyzovaná, no kto sa cíti naozaj krásny, aj keď vyzerá normálne? Neviem ovládať pravú ruku, takže nemôžem držať veci ani vlastné dieťa, ale kto sa cíti ako schopný rodič, aj keď sú jeho motorické schopnosti nedotknuté? Mesiace som nemohla jesť aaj dnes sa mi ťažko prehĺta, ale kto sa cíti celkom sýty, aj keď si môže vychutnať každú dobrotu, po ktorej zatúži? Neustále som unavená, ale kto sa cíti vždy taký plný energie, aby sa naplno venoval svojmu životu? Mám zničený hlas, ale kto má pocit, že mu každý rozumie, aj keď hovorí zrozumiteľne? Vidím dvojmo, no kto vidí všetko jasne, aj keď je jeho zrak neporušený? Moja budúcnosť je nejasná, no čia nie je?


  Nezáleží na situácii, vo všeobecnosti sa ľudia cítia podobne ako ja. Majú pocit, že nie sú slobodní. Cítia sa nepochopení. Cítia sa nenaplnení.


  Verím, že bolesť je bolesť bez ohľadu na formu, no verím aj tomu, že perspektíva je perspektíva. Koniec koncov, náš príbeh rozpráva oživote naplnenom nádejou. Objavujeme radosť vsmútku avyberáme si útechu aj vnajťažších chvíľach. Za toto amnohé ďalšie požehnania som Bohu nesmierne vďačná. Vurčitom zmysle bolo pre mňa aJaya požehnaním prežiť veľké utrpenie vtakom mladom veku, pretože nám to ukázalo, ako máme žiť svoj ďalší život. Naučili sme sa, že keď všetko ostatné zmizne, nádej zostáva.


  Možno niektoré obchádzky vôbec nie sú obchádzkami. Možno práve ony sú tou skutočnou cestou. Celkom. Plánom. Aaj keď to nečakáme, nakoniec môžu byť dokonalé.

